หุ้นเช้า28มี.ค.ปิดลบ2.69จุด
ดัชนีปิดที่ 1,204.60 จุด ลดลง 2.69 จุด หรือ 0.22 % มูลค่าการซื้อขาย 13,440 ล้านบาท
28 มี.ค. 2555

ดัชนีเช้าวันที่28มี.ค.ปิดที่ 1,204.60 จุด ลดลง 2.69 จุด หรือ 0.22 % มูลค่าการซื้อขาย 13,440 ล้านบาท 




นายสมชาย เอนกทวีผล ผู้อำนวยการฝ่ายวิจัยหลักทรัพย์ บล.ฟินันเซีย ไซรัส กล่าวว่า ตลาดหุ้นไทยเช้านี้ปรับตัวลดลงจากการพักฐานหลังวานนี้ตลาดหุ้นไทยปรับเพิ่มขึ้นไปค่อนข้างมาก ซึ่งเป็นเช่นนี้ในตลาดหุ้นทั่วโลกที่ต่างปรับฐานลดลง ตามความคาดหวังว่าจะมีมาตรการกระตุ้นเศรษฐกิจรอบใหม่ออกมาของสหรัฐอเมริกาซึ่งยังไม่มีอะไรที่เป็นรูปธรรม อย่างไรก็ตามเชื่อว่าตลาดหุ้นไทยยังได้ประโยชน์จากเม็ดเงินไหลเข้าของต่างชาติที่ยังมีอย่างต่อเนื่องช่วงพยุงตลาดฯให้ดัชนีติดลบไม่มากนัก
อย่างไรก็ตาม ช่วงบ่ายคาดว่าตลาดฯยังคงผันผวนเคลื่อนไหวในกรอบแคบๆ และมีแรงซื้อเข้ามาสลับกับแรงขาย นักลงทุนยังคงเน้นการลงทุนในหุ้นที่ได้ประโยชน์จากการลงทุนของนักลงทุนต่างชาติ การปิดงบเพื่อทำกำไรก่อนปิดงบไตรมาส 1 อาทิ หุ้นกลุ่มพลังงาน แบงก์ สื่อสาร ค้าปลีก อาหาร โรงพยาบาล ซึ่งหากนักลงทุนมีกำไรให้ขยับขายออกมาบ้างเพื่อลดความเสี่ยง
หลักทรัพย์ที่มีมูลค่าการซื้อขายสูงสุด 5 อันดับ ได้แก่
IVL           มูลค่าการซื้อขาย 1,339 ล้านบาท ปิดที่  38.50 บาท เพิ่มขึ้น 0.25 บาท (+0.65%)  
BANPU    มูลค่าการซื้อขาย 1,323 ล้านบาท ปิดที่  620.00 บาท เพิ่มขึ้น 2.00 บาท (+0.32%)  
PTT          มูลค่าการซื้อขาย 1,003 ล้านบาท ปิดที่  359.00 บาท เพิ่มขึ้น 3.00 บาท (+0.84%) 
JAS          มูลค่าการซื้อขาย 458 ล้านบาท ปิดที่ 2.84 บาท ลดลง 0.06 บาท (-2.07%)  
DTAC      มูลค่าการซื้อขาย 431 ล้านบาท ปิดที่  84.50 บาท ลดลง 1.00 บาท (-1.17%)